cyanic-selkie/wikianc huggingface dataset:
ანდრიუს კალინდრა
ბიოგრაფია
1997-2001 წლებში მუშაობდა ლიეტუვის საგარეო საქმეთა სამინისტროს ეკონომიკის დეპარტამენტის საერთაშორისო ეკონომიკური ორგანიზაციების განყოფილებაში. 2001-2006 წლებში მუშაობდა სხვადასხვა პოზიციებზე ლიეტუვის რესპუბლიკის საელჩოში რუსეთის ფედერაციაში. 2006-2008 წლებში იყო ლიეტუვის საგარეო საქმეთა სამინისტროს ეკონომიკური უსაფრთხოების პოლიტიკის დეპარტამენტის სატრანსპორტო პოლიტიკის განყოფილების ხელმძღვანელი. 2008-2009 წლებში იყო ლიეტუვის ტრანსპორტისა და კომუნიკაციების სამინისტროს საერთაშორისო თანამშრომლობის დეპარტამენტის დირექტორი. 2010-2012 წლებში – ლიეტუვის რესპუბლიკის მუდმივმოქმედი წარმომადგენლობა ეუთოში, უფროსი მრჩეველი. 2012-2014 წლებში ლიეტუვას რესპუბლიკის ნიუ-იორკში მდებარე მუდმივი წარმომადგენლბოის უფროსი მრჩეველი, პოლიტიკური კოორდინატორის მოვალეობის შემსრულებელი, ლიეტუვის ჯგუფი გაეროს უშიშროების საბჭოში. 2014-2015 წლებში იყო ლიეტუვის რესპუბლიკის საგარეო საქმეთა სამინისტროს ეკონომიკური უსაფრთხოების პოლიტიკის დეპარტამენტის დირექტორის მოადგილე. 2015-2020 წლებში იყო ლიეტუვის რესპუბლიკის მთავრობის ადმინისტრაციის საერთაშორისო და ევროკავშირის საქმეების ჯგუფის ხელმძღვანელი. 2020 წელს იყო 	ლიეტუვის რესპუბლიკის პრემიერ მინისტრის მრჩეველი საგარეო პოლიტიკის საკითხებში. 2020 წლის ოქტომბრიდან არის ლიეტუვის რესპუბლიკის ელჩი საქართველოში.
რესურსები ინტერნეტში
კატეგორია:დაბადებული 1975 კატეგორია:ლიეტუველი დიპლომატები კატეგორია:ლიეტუვის ელჩები საქართველოში
პარიმა-ტაპირაპეკოს ეროვნული პარკი
პარიმა-ტაპირაპეკოს ეროვნული პარკი (Parque Nacional Parima Tapirapecó) ― ეროვნული პარკი ამასონასის შტატში, ვენესუელაში.
მდებარეობა
პარიმა-ტაპირაპეკოს ეროვნული პარკი ატაბაპოსა და რიო-ნეგროს მუნიციპალიტეტების ტერიტორიაზე მდებარეობს. პარიმა-ტაპირაპეკოს ეროვნული პარკი ვენესუელის უდიდესი პარკია. სამხრეთ ამერიკის მასშტაბით მე-2, ხოლო მსოფლიოს მასშტაბით მე-5 ადგილზეა ფართობის მიხედვით. დაარსდა 1991 წელს. პარკის ფართობი 38 290 კმ²-ია. ეროვნული პარკის ტერიტორიაზე ორინოკოს სათავის წყლები და იანომამის ეთნიკური ჯგუფის კულტურა და ბუნებრივი სამყოფელია დაცულია.
ელექტროზავოდსკაია (მოსკოვის მეტრო)
ელექტროზავოდსკაია (Электрозаводская) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1944 წელს.
რესურსები ინტერნეტში
კატეგორია:მოსკოვის მეტროსადგურები
ბარგიუშადი (ბარდა)
ბარგიუშადი (Bargyushad) — სოფელი აზერბაიჯანში, ბარდის რაიონში.
რესურსები ინტერნეტში
კატეგორია:ბარდის რაიონის სოფლები
No Reason to Cry
No Reason to Cry — ბრიტანელი როკ-მუსიკოს ერიკ კლეპტონის მეოთხე სტუდიური ალბომი. იგი გამოვიდა ლეიბლებზე Polydor  და RSO, 1976 წელს. CD-ზე იგი პირველად 1990 წელს გამოვიდა. მსოფლიო მასშტაბით ალბომის 600.000 ასლი გაიყიდა.
სქოლიო
კატეგორია:ერიკ კლეპტონის ალბომები კატეგორია:1976 წლის ალბომები კატეგორია:Polydor Records-ის ალბომები კატეგორია:The Band
მოსკოვის ელია წინასწარმეტყველის ტაძარი (ობიდენი)
მოსკოვის ელია წინასწარმეტყველის ტაძარი (Храм Илии Пророка) —  მართლმადიდებლური ტაძარი მოსკოვში. ტაძარი დაარსებულია XVI საუკუნეში. მდებარეობს მოსკოვის ცენტრალური ადმინისტრაციული ოლქის ხამოვნიკის რაიონში. ტაძრის მშენებლობა მიმდინარეობდა 1702 წელს.
ტაძრის მთავარი საკურთხეველი აკურთხეს ელია წინასწარმეტყველის სახელზე. ეგვტერები კი სვიმეონ ღვთისმიმრქმელისა და ანა წინასწარმეტყველის, ასევეა მოციქულების პეტრესა და პავლეს სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
პირველი ხის ეკლესიის აგების თარიღი ზუსტად არ არის ცნობილი, გადმოცემის თანახმად იგი აგებული უნდა იყოს დიდი თავადის ვასილი III-ის პირადი მონაწილეობით 1505-1533 წლებს შორის.
1702 წელს ძველი ხის ეკლესიის ადგილზე დაიწყეს ქვის ტაძრის მშენებლობა. 1706 წელს დაამზადეს ოდიკი. 1819 წელს აკურთხეს სამხრეთის ეგვტერი მოციქულების პეტრესა და პავლეს სახელზე.
ტაძარმა თანამედროვე სახე მიიღო დიაკვან იოანე ლებედევის წინამძღვრობის პერიოდში. ეს იყო რეფორმამდელი პერიოდი, როდესაც რუსეთში ბევრი რამ შეიცვალა. 1867 წელს იოანე ლებედევის წინამძღვრად დანიშვნის პარალელურად ელია წინასწარმეტყველის ეკლესიის მამასახლისად დაინიშნა პირველი გილდიის ვაჭარი ვლადიმირ კონშინი. წინამძღვარმა და მამასახლისმა გადაწყვიტეს პირველ რიგში ჩაეტარებინათ სატრაპეზოსა და სამრეკლოს რემონტი. პროექტის განსახორციელებლად დიდი თანხა გაიღო თავად კონშინმა და მისი ცოლის ნათესავებმა ტრეტიაკოვებმა. ახალი სატრაპეზოს და სამრეკლოს კურთხევა მოხდა 1868 წლის 9 ივნისს.
საეკლესიო მამასახლისი ვლადიმირ კონშინი იყო პირველი საეკლესიო-სამრევლო სკოლის შექმნის ინიციატორი. სწავლება დაიწყეს 1875 წელს, ხოლო 1882 წელს ცალკე შენობა ააგეს სკოლისა და თავშესაფრისათვის.
1930 წელს ეკლესია გადაურჩა დახურვას. გადმოცემის მიხედვით ეკლესიის დახურვა უნდოდათ 1941 წლის 22 ივნისის ლოცვის შემდეგ, მაგრამ დაიწყო დიდი სამამულო ომი, რამაც გადაარჩინა ეკლესია დახურვას. 1944 წლის 15 ივნისს აქ მოსკოვის ქრისტეს აღდგომის ტაძრიდან გადააბრძანეს სასწაულმოწმედი ღვთისმშობლს ხატი „მოულოდნელი სიხარული“.
1975 წელს ეკლესიაში ჯვარი დაიწერა ალექსანდრე სოლჟენიცინმა და მისმა მეუღლემ ნატალია სვეტლოვამ. აქვე მონათლეს თავიანთი შვილები.
სქოლიო
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები
იაჰი (დედოფალი)
იაჰი — ძველი ეგვიპტის დედოფალი მეთერთმეტე დინასტიიდან, ძველი ეგვიპტის შუა სამეფოს პერიოდის დროს. იაჰი ეგვიპტის ფარაონის ინტეფ III-ის მეუღლე, ასევე მენტუჰოტეპ II-ის და ნეფერუ II-ის დედა იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეთერთმეტე დინასტიის დედოფლები
ურცაძორი
ურცაძორი (Ուրցաձոր) — სოფელი სომხეთში, არარატის პროვინციაში. მდებარეობს ზღვის დონიდან 1 075 მეტრზე. 2008 წლის მონაცემებით, მოსახლეობა 3 056 ადამიანს შეადგენდა, სიმჭიდროვე 49 ადამიანი კმ²-ზე. ფართობი 62.57 კმ²-ია.
სქოლიო
კატეგორია:არარატის პროვინციის სოფლები
აინ-შიკაკის ნაჰია
აინ-შიკაკი (ناحية عين شقاق‎‎) — სირიის ლათაკიის მუჰაფაზის (რეგიონის), ჯაბლეის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით აინ-შიკაკის პროვინციაში დაახლოებით 16 031 ადამიანი ცხოვრობს. პროვინციის ფართობია 62,36 კმ².
სქოლიო
კატეგორია:სირიის ნაჰიები
ოქროს გლობუსის მე-17 დაჯილდოება
ოქროს გლობუსის მე-17 დაჯილდოება გაიმართა 1960 წლის 10 მარტს. მასში 1959 წლის ფილმები მონაწილეობდნენ.
რესურსები ინტერნეტში
კატეგორია:ოქროს გლობუსი
სემიონოვსკაია (მოსკოვის მეტრო)
სემიონოვსკაია (Семёновская) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1944 წელს.
რესურსები ინტერნეტში
კატეგორია:მოსკოვის მეტროსადგურები
ჭეჭველა
ჭეჭველა (Vaccaria) — მცენარეთა გვარი მიხაკისებრთა ოჯახისა. ერთწლოვანი ბალახებია. ფოთლები ლანცეტა ან კვერცხისებრია. ყვავილები ვარდისფერია. ნაყოფი კოლოფია. რამდენიმე სახება
გავრცელებულია ხმელთაშუაზღვისპირეთში და აზიის ზომიერ სარტყელში, საქართველოშიც იზრდება მხოლოდ 1 სახეობა — Vaccaria hispanica; გვხვდება მდელოებზე, მინდვრებსა და რუდელარულ ადგილებში, ზღვის დონიდან 1 000 - 2 000 მ. სიმაღლეზე. ჭეჭველა სარეველა ბალახია, განსაკუთრებით საგაზაფხულო პურის ნათესებში.
გავრცელებულია საქართველოს და კავკასიის ყველა რაიონში, პოლარქტიკულ ოლქში. თესლი შხამიანია, იყენებენ ხალხურ მედიცინაში, ამასთანავე დეკორატიული მცენარეა.
აღმოსავლეთ პონტოს მთები
აღმოსავლეთ პონტოს მთები (Doğu Karadeniz Dağları) — ქედების სისტემა თურქეთსა და საქართველოში. წარმოადგენს პონტოს მთების აღმოსავლეთ ნაწილს. გადაჭიმულია შავი ზღვის სანაპიროს გასწვრივ, დასავლეთით — მდინარე მელეთიდან აღმოსავლეთით — მდინარე ჭოროხის ხეობამდე. სიგრძე 500 კმ-ზე მეტი, სიგანე 50–110 კმ. მაქსიმალური სიმაღლე 3937 მ (მთა ქაჩქარი). შედგება გირესუნის, გიუმიუშანეს, ზიგანის, ტრაპიზონისა და ლაზეთის ქედებისაგან. წარმოიქმნა ალპური დანაოჭების შედეგად. გეოლოგიური თვალსაზრისით, ნაოჭა-ლოდა მთებია, რომელიც დანაწილებულია მრავალრიცხოვანი განივი რღვევებით. მაღალ მწვერვალებზე არის თანამედროვე გამყინვარება. აგებულია კრისტალური, მეტამორფული და ვულკანური ქანებით. ღრმად არის დანაწევრებული მდინარეთა განივი ხეობებით. ატმოსფერული ნალექების რაოდენობა ჩრდილოეთ კალთებზე წელიწადში 3000 მმ.
სქოლიო
კატეგორია:თურქეთის ქედები კატეგორია:საქართველოს ქედები
მალოაბდრაშიტოვო
მალოაბდრაშიტოვო (Бәләкәй Әбдрәшит; Малоабдрашитово) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 27 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 27 კმ-ით.
რესურსები ინტერნეტში
კატეგორია:ალშეევის რაიონის სოფლები
ნაბური
ნაბური (Nabur) — სოფელი აზერბაიჯანში, გობუსტანის რაიონში. მოსახლეობის რაოდენობა — 2 726 კაცი.
რესურსები ინტერნეტში
კატეგორია:გობუსტანის რაიონის სოფლები
დენიზის ტბა
დენიზის ტბა (Deniz Gölü) — მყინვარული წარმოშობის ტბა თურქეთში. მდებარეობს ლაზისტანის ქედზე, მწვერვალ ქაჩქარზე, ზღვის დონიდან 3384 მ სიმაღლეზე. ზედაპირის ფართობი 750 მ², მაქსიმალური სიღრმე 60 მ. ტბის დიამეტრი შეადგენს დაახლოებით 150 მ-ს. ყინულით დაფარულია 10 თვის განმავლობაში. ყინულისგან თავისუფლდება ზაფხულში. ტბისკენ მიდის ერთი საფეხმავლო მარშრუტი სოფელ იაილალარიდან.
სქოლიო
კატეგორია:თურქეთის ტბები
ინენი (დედოფალი)
ინენი — ძველი ეგვიპტის დედოფალი მეცამეტე დინასტიიდან, ძველი ეგვიპტის მეორე გარდამავალი პერიოდის დროს. ინენი ეგვიპტის ფარაონის მერნოფერა აიბის მეუღლე იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეცამეტე დინასტიის დედოფლები
მალაგის ალყა (1487)
მალაგის ალყა — კათოლიკე მეფეების, ფერდინანდ II არაგონელისა და ისაბელ I კასტილიელის ერთობლივი მოქმედება მუსლიმების წინააღმდეგ. ალყა გაგრძელდა 7 მაისიდან 18 აგვისტომდე. ეს იყო პირველი ბრძოლა, რომლის დროსაც დაჭრილები ბრძოლის ველიდან გამოჰყავდათ ისაბელ I კასტილიელის მიერ ჩამოყალიბებული სასწრაფო დახმარების საშუალებით.
წარუმატებელი მოლაპარაკებების შემდეგ ქალაქის წარმომადგენლებმა მალაგა ფერდინანდს გადასცეს. ქალაქი ჩაბარდა 1487 წლის 13 აგვისტოს. მალაგის ციხესიმაგრე კი 18 აგვისტოს. ციხესიმაგრის გარნიზონის მეთაური ალი დორდუქსი, იმ პირობით ჩაბარდა, რომ იგი და მისი ახლობელი 25 ოჯახი დარჩებოდა ხელუხლებელი და ისინი იქნებოდნენ მუდეხარები.
სქოლიო
კატეგორია:რეკონკისტის ბრძოლები კატეგორია:XV საუკუნის ბრძოლები
ჰაინრიხ ადოლფ შრადერი
ჰაინრიხ ადოლფ შრადერი (Heinrich Adolf Schrader; დ. 1 იანვარი, 1767, ალფელდი — გ. 22 ოქტომბერი, 1836, გეტინგენი) — გერმანელი ბოტანიკოსი, მიკოლოგი და ექიმი.
მისი სტანდარტული საავტორო ბოტანიკური შემოკლებაა Schrad.
ბიოგრაფია
დაიბადა 1767 წლის 1 ოქრომბერს, გერმანიის ქალაქ ალფელდში. 1794-1836 წლებში იყო უნივერსიტეტის ბოტანიკური ბაღის დირექტორი გეტინგენში. 1794-1802 წლებში იკავებდა პრივატ-დოცენტის თანამდებობას გეტინგემის უნივერსიტეტში, სადაც 1795 წელს მიიღო მედიცინის დოქტორის ხარისხი. 1802 წლიდან იყო ამავე უნივერსიტეტის ბოტანიკის პროფესორი.
შრადერი არის დიდი ოდენობით ილუსტრირებული ნაშრომების ავტორი, როგორც გერმანიის ფლორის, ასევე სხვა უცხო ქვეყნების მცენარეების შესახებ. იგი აგრეთვე გამოსცემდა ბოტანიკურ ჟურნალებს — „Journal für die Botanik“ (1799—1819) და „Neues Journal für die Botanik“ (1806—1810).
1815 წელს შრადერი აირჩიეს შვედეთის სამეფო მეცნიერებათა აკადემიის წევრ-კორესპონდენტად.
ნაშრომები
და სხვები.
აინ-ალ-ბაიდის ნაჰია
აინ-ალ-ბაიდა (ناحية عين البيضا‎‎) — სირიის ლათაკიის მუჰაფაზის (რეგიონის), ლათაკიის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით აინ-ალ-ბაიდის პროვინციაში დაახლოებით 1 927 ადამიანი ცხოვრობს. პროვინციის ფართობია 135,14 კმ².
სქოლიო
კატეგორია:სირიის ნაჰიები
პარტიზანსკაია (მოსკოვის მეტრო)
რესურსები ინტერნეტში
კატეგორია:მოსკოვის მეტროსადგურები
მალოაკულაევო
მალოაკულაევო (Бәләкәй Аҡҡолай; Малоаккулаево) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია5 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 8 კმ-ით.
დუიტამა
დუიტამა (Duitama) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.461 მეტრზე. 2005 წლის მონაცემებით, მოსახლეობა 105 407 ადამიანს შეადგენდა, სიმჭიდროვე 566.7 ადამიანი კმ²-ზე. ფართობი 186 კმ²-ია.
რესურსები ინტერნეტში
კატეგორია:ბოიაკის დეპარტამენტის მუნიციპალიტეტები და ქალაქები
ისეტი (დედოფალი)
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეთვრამეტე დინასტიის დედოფლები
მონტრეი-სუ-ბუა
მონტრეი-სუ-ბუა (Montreuil-sous-Bois) — ქალაქი საფრანგეთში, სენ-სენ-დენის დეპარტამენტში, პარიზის აღმოსავლეთ გარეუბანში. 2012 წლის მონაცემებით ქალაქში 103 520 კაცი ცხოვრობდა. გავრცელებულია ელექტროტექნიკური მრეწველობა და მანქანათმშენებლობის სხვა დარგები. ქალაქში ფუნქციონირებს ტყავის, კვებისა და ქიმიური მრეწველობის საწარმოები. მნიშვნელოვანი როლი ეკისრება მეღვინეობას.
აინ-ალ-თინის ნაჰია
აინ-ალ-თინა (ناحية عين التينة‎‎) — სირიის ლათაკიის მუჰაფაზის (რეგიონის), ალ-ჰაფის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით აინ-ალ-თინის პროვინციაში დაახლოებით 6 825 ადამიანი ცხოვრობს. პროვინციის ფართობია 54,09 კმ².
სქოლიო
კატეგორია:სირიის ნაჰიები
წვირმის მაცხოვრის ეკლესია
მაცხოვრის ეკლესიაში შემონახულია ფერწერული ხატები, მათ შორისაა XII საუკუნის დიდი ზომის საკურთხევლის წინამდებარე ჯვარი, რომელზედაც ჯვარცმის სცენაა გამოსახული. ტაძარში დაცულია ერთად გამოსახული წმ. მიქაელ და წმ. გაბრიელ მთავარანგელოზთა XI საუკუნის ჭედური ხატი და ხეში ამოკვეთილი ამხედრებული წმ. გიორგის გამოსახულება.
წვირმის მაცხოვრის ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია
სქოლიო
კატეგორია:მესტიის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
ნარდარანი (გობუსტანი)
ნარდარანი  (Nardaran) — სოფელი აზერბაიჯანში, გობუსტანის რაიონში. მოსახლეობის რაოდენობა — 196  კაცი.
რესურსები ინტერნეტში
კატეგორია:გობუსტანის რაიონის სოფლები
გურჯაანის იოსებ ნონეშვილის ძეგლი
პოეტის ბრინჯაოს ბიუსტი დგას გრანიტის კვარცხლბეკზე, რომელზეც ამოკვეთილია წარწერა — იოსებ ნონეშვილი.
ლიტერატურა
კატეგორია:გურჯაანის მუნიციპალიტეტის ძეგლები
იზმაილოვსკაია (მოსკოვის მეტრო)
იზმაილოვსკაია (Измайловская) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1961 წელს.
რესურსები ინტერნეტში
კატეგორია:მოსკოვის მეტროსადგურები
ჯონ ლეგუიზამო
ჯონ ლეგუიზამო (John Leguizamo; დ. 22 ივლისი, 1964, ბოგოტა) — ამერიკელი მსახიობი, კომიკოსი, ამხმოვანებელი, პროდიუსერი და სცენარისტი. დაბადებულია კოლუმბიაში. მისი წინაპრები პუერტო-რიკოდან და იტალიიდან იყვნენ.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1964 კატეგორია:დაბადებული 22 ივლისი
მენდიანოვო
მენდიანოვო (Мәндән; Мендяново) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რესურსები ინტერნეტში
კატეგორია:ალშეევის რაიონის სოფლები
გურჯაანის ზღუდრის წმინდა გიორგის ეკლესია
გურჯაანის ზღუდრის წმინდა გიორგის ეკლესია — არქიტექტუტული ძეგლი, რომელიც მდებარეობს ქალაქ გურჯაანის დასავლეთით 1,5 კილომეტრზე, მდინარე გაურჯისხევის მარცხენა მაღალ ნაპირზე.
გადმოცემით თანახმად, ეკლესია 1920-იან წლებში მოსახლეობას დაუნგრევია და ქვა გაუზიდავს. 1990 წელს, ნაეკლესიარის გაწმენდის შედეგად, გამოჩნდა რიყის ქვით ნაგები, დარბაზული ეკლესიის კედლების 0,9 მეტრიანი ნაწილები. შესასვლელი ეკლესიას დასავლეთიდან ჰქონდა. სამხრეთიდან და ჩრდილოეთიდან კი, მინაშენები. ამავე წელს ეკლესიის შემორჩენილ კედლებს ჩაუტარდა კონსერვაცია. კედლების დანგრეული ნაწილები კი, აღადგინეს გეგმის კონტურის შესაბამისად — შემორჩენილი ნაწილების სიმაღლეზე, იგივე მასალით. ჩრდილოეთ მინაშენის ადგილზე ააგეს თავდაპირველ ეკლესიაზე გაცილებით ოატარა დარბაზული ეკლესია და შიგნიდან მოხატეს (არქიტექტორი ნ. მინდორაშვილი, მხატვრები ნ. ბიბილაშვილი და ბ. დარგუაშვილი).
ლიტერატურა
კატეგორია:გურჯაანის მუნიციპალიტეტის ტაძრები
ისეტნოფრეტ II
ისეტნოფრეტ II — ძველი ეგვიპტის დედოფალი მეცხრამეტე დინასტიიდან, ძველი ეგვიპტის ახალი სამეფოს პერიოდის დროს. ისეტნოფრეტ II ეგვიპტის ფარაონის მერნეპტაჰის მეუღლე და სეთი II-ის დედა იყო.
აინ-ალ-შარკიის ნაჰია
აინ-ალ-შარკია (ناحية عين الشرقية‎‎) — სირიის ლათაკიის მუჰაფაზის (რეგიონის), ჯაბლეის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით აინ-ალ-შარკიის პროვინციაში დაახლოებით 16 800 ადამიანი ცხოვრობს. პროვინციის ფართობია 67,20 კმ².
სქოლიო
კატეგორია:სირიის ნაჰიები
მანუელ კესონი
მანუელ ლუის კესონ-ი-მოლინა (Manuel Luis Quezon y Molina; დ. 19 აგვისტო, 1878, ბალერი, ფილიპინები — გ. 1 აგვისტო, 1944, სარანკ-ლეიკი, აშშ) — ფილიპინების მეორე პრეზიდენტი თანამეგობრობის პერიოდში და პირველი საერთო სახალხო არჩევნების შედეგად ხალხის მიერ არჩეული პრეზიდენტი.
დაიბადა ესპანურ ენაზე მოსაუბრე მეტისების ოჯახში. დაწყებითი განათლება სახლში მიიღო. მონაწილეობდა აშშ-ფილიპინების ომში. ომის დასრულების შემდეგ დასრულა მანილის სან-ტომასის უნივერსიტეტი. 1907 წელს გახდა ფილიპინების ასამბლეის წევრი. 1909 წელა აირჩიეს აშშ-ის წარმომადგენელთა პალატის წევრად. თანამეგობრობის გამოცხადების შემდეგ გახდა ქვეყნის პრეზიდენტი. აიღო ხმების 68 % და დაამარცხა ემილიო აგინალდო და ეპისკოპოსი გრეგორიო აგლიპაი.მეორე მსოფლიო ომის დაწყების შემდეგ მხარი დაუჭირა ებრაელების ჩაყვანას ფილიპინებში. 1941 წელს აირჩიეს მეორე ვადით. ამავე წელს იაპონიის არმიის შეჭრის შემდეგ იძულებული გახდა გაქცეულიყო ავსტრალიაში, შემდეგ კი აშშ-ში, სადაც ჩამოაყალიბა მთავრობა დევნილობაში. 1944 წელს გარდაიცვალა ტუბერკულოზით, საკუთარ სახლში და დაკრძალეს არლინგტონის სასაფლაოზე.
მისი პატივისცემის ნიშანად მისი სახელი ეწოდა კესონ-სიტის, რომელიც 1948-1976 წლებში იყო ფილიპინების დედაქალაქი.
ბიძინა ქუთათელაძე
ბიძინა ქუთათელაძე (დ. 1895 — გ. 5 მაისი, 1969) — ქართველი სამხედრო პირი.
ბიოგრაფია
ქართული ეროვნული ჯარისა და პოლონეთის ეროვნული არმიის მაიორი ბიძინა ქუთათელაძე 1895 წელს დაიბადა. საქართველოს დემოკრატიული რესპუბლიკის ანექსია-ოკუპაციამდე იგი იყო ქართველ ოფიცერთა სამხედრო სასწავლებლის პედაგოგ-ინსტრუქტორი და იუნკერთა ასეულის მეთაური. 1921 წლის თებერვალში მონაწილეობდა კოჯორ-ტაბახმელას ბრძოლებში. საქართველოს გასაბჭოების შემდეგ ბიძინა ქუთათელაძე ჯერ თურქეთში გადავიდა, შემდეგ კი — პოლონეთში. 1923 წელს მან წარჩინებით დაამთავრა პოლონეთის გენშტაბის სამხედრო აკადემია. მეორე მსოფლიო ომის დაწყებამდე მცირე ხნით ადრე მიიღო გენშტაბის მაიორის სამხედრო ხარისხი და დაინიშნა დივიზიის შტაბის საოპერაციო დარგის უფროსად. ამ თანამდებობაზე მოუსწრო მას ომმა. იგი აქტიურ მონაწილეობას იღებდა ვარშავის დაცვაში. პოლონეთის ოკუპაციის შემდეგ ბიძინა ქუთათელაძე მსახურობდა დასავლეთის ფრონტზე, ინგლისის არმიის შემადგენლობაში. 1950-იანი წლების დამდეგს გადადგა სამხედრო სამსახურიდან. მიღებული ჰქონდა ინგლისის არმიის კაპიტნის ხარისხი, პოლონეთისა და დიდი ბრიტანეთის არაერთი სამხედრო ჯილდო. გადადგომის შემდეგ ცხოვრობდა და მოღვაწეობდა ლონდონში. ბიძინა ქუთათელაძე გარდაიცვალა 1969 წლის 5 მაისს, 74 წლის ასაკში. დაკრძალულია ლონდონის გარეუბანში.
რესურსები ინტერნეტში
კატეგორია:ქართველი ემიგრანტები კატეგორია:დაბადებული 1895 კატეგორია:გარდაცვლილი 5 მაისი კატეგორია:გარდაცვლილი 1969 კატეგორია:ქართველი სამხედრო მოღვაწეები
ფავნისი
ფავნისი — ისტორიული სახელწოდება შიდა ქართლის იმ ტერიტორიისა, რომელიც ახლა კასპის რაიონის სოფელ ახალქალაქს (წითელქალაქს) უკავია.
ალექსანდრა კოსტენიუკი
ალეკსანდრა კოსტენიუკი (Алекса́ндра Константи́новна Костеню́к) დ. 23 აპრილი, 1984, პერმი,რსფსრ, სსრკ) ალეკსანდრა კოსტენიუკი ქალთა შორის მე-12 მსოფლიოს ჩემპიონი 2008 წელს გახდა და ორი წელი ფლობდა ტიტულს. არის დიდოსტატი, ქალთა (1998) და კაცთა (2004). გარდა ამისა 2004-ში ევროპის ოქრო მოიგო, 2012-ში სწრაფ ჭადრაკში მსოფლიოს ვერცხლს შესწვდა, ხოლო 2006 და 2008-ში ფიშერის ჭადრაკის გამარჯვებული გახდა. ალეკსანდრამ რუსეთის ნაკრების შემადგენლობაშიც მოიგო რამდენიმე ტიტული, 2010, 2012 და 2014 წლებში ოლიმპიური ოქრო, ხოლო 2007, 2009, 2011 ევროპის საკლუბო პირველობა. 2014 ოლიმპიადაზე მესამე დაფაზე საუკეთესო იყო და ინდივიდუალურ ოქროსაც დაეუფლა.
ბიოგრაფია
ალეკსანდრა კოსტენიუკი 1984 წლის 23 აპრილს პერმში დაიბადა. 1985 წელს მისი ოჯახი საცხოვრებლად მოსკოვში გადავიდა. მომავალი ჩემპიონის მამა კონსტანტინი რუსეთის დამსახურებული მწვრთნელი გახლდათ და თავის გოგონებს ალეკსანდრას და უმცროს ოკსანას ბავშვიდან შეასწავლა თამაში, ცნობისთვის ოკსანა ამჟამად ფიდეს ოსტატია. ალეკსანდრამ თამაში 5 წლისამ დაიწყო და ორ წელიწადში დედაქალაქის გამარჯვებულიც გახდა. thumb|ბავშვობაში 1994 წელს ბეილე-ერკულანე-ში 10 წლამდელ გოგონათა შორის ევროპის ჩემპიონი გახდა. ორ წელიწადში კი მეორე ევროპული ოქრო რიმავსკა სობოტაში 12 წლამდელ გოგონათა შორის მოიგო. ამ შედეგით 13 წლისა ქალთა შორის საერთაშორისო ოსტატი გახდა, ხოლო ერთ წელიწადში ქალთა შორის დიდოსტატი. thumb|ალეკსანდრა კოსტენიუკი. 2008 წელი, საჭადრაკო ოლიმპიადაზე [[დრეზდენი|დრეზდენში]] 2001 წელს 17 წლისა მოსკოვში ქალთა მსოფლიოს ჩემპიონატის 64 ქალიან ტურნირში ჩაერთო. ფინალამდე მივიდა, თუმც იქ გამოცდილ ჩინელ ჟუ ჩენთან 3:5 დამარცხდა. სამ წელიწადში დრეზდენში ევროპის ქალთა პირველობა მოიგო და დაგროვილი ქულების წყალობით დიდოსტატის ნორმაც შეასრულა. ამ დროისთვის იგი მე-10 დიდოსტატი ქალი იყო. 2005-ში რუსეთის ჩემპიონატი მოიგო. 11 პარტიიდან 7-ში იმარჯვა 4 კი დასრულა ყაიმით. 2006 წლის აგვისტოში "ფიშერის ჭადრაკის" პირველ ჩემპიონატში ითამაშა, სადაც ფინალში გერმანიის საუკეთესო მოჭადრაკე ელიზაბეთ პეტცს მოუგო 5,5:2,5. ტიტული ორი წლის შემდეგ წარმატებით დაიცვა, უკრაინელი კატერინა ლაჰნოსთან 2,5:1,5. კოსტენიუკს შვეიცარიელი ქმარი ჰყავდა, რის გამოც ორივე ქვეყნის მოქალაქეობა ჰქონდა და 2011 წელს ქალთა შორის შვეიცარიის ჩემპიონატში ითამაშა. იმ წელს ოქრო მოიგო, მომდევნო წელს კი მამაკაცებში ბრინჯაო. 2013 წელს შვეიცარიაში კაცთა პირველობაში იმარჯვა და გახდა პირველი ქალი, ვინც ეს მოახერხა. იგივე ტიტული რა გასაკვირია და ქალთა შორისაც მოიგო. 2015-ში წელს ქუთაისში ACP-s -ს ევროპის ქალთა ჩემპიონატში სწრაფ ჭადრაკში იმარჯვა. იმავე წლის ივნისში შვეიცარიის ჩემპიონატში მამაკაცებში გამოვიდა და პლე-ოფიდან ვლადიმ მილოვმა გამოაგდო, თუმც მანდილოსნებში მოიგო. 2016-ში კვლავ რუსეთში დაბრუნდა და ქვეყნის ჩემპიონიც გახდა. 2017-ში მან კვლავ იმარჯვა ACP-ს ევროპის ქალთა ჩემპიონატი სწრაფ ჭადრაკში. 2020 წელს რუსეთის ჩემპიონატში მესამე ადგილი დაიკავა.
2001
2001-ში 17 წლისამ მოსკოვში ქალთა მსოფლიოს ჩემპიონატზე იასპარეზა. 64 მონაწილეს შორის რეიტინგით მე-12 გახლდათ. პირველ ეტაპზე ამერიკელი ჯენიფერ შაჰაიდი უშანსოდ დატოვა 2:0, მეორეში ვიეტნამელი ჰოანგ თჰან ჩანგი დაამარცხა 1,5:0,5, ხოლო მესამეში თანამემამულე გამოცდილი ალისა გალიამოვა 2:0. მეოთხედფინალში საფრანგეთის სახელით მოასპარეზე ალმირა სკრიპჩენკო ჩამოიცილა 1,5:0,5, ნახევარფინალში კი რეიტინგის პირველ ნომერ ჩინელ ქსიუ იუჰუას დაუპირისპირდა. ძირითად დრო 1:1 დასრულდა, დამატებით სწრაფებში კი ყოჩაღი მასპინძელთა იმედი აღმოჩნდა და ორი მარცხი აგემა სტუმარს. ფინალში იუჰუას თანამემამულე ჩჟუ ჩენს დაეჯახა. კოსტენიუკმა თეთრი ფიგურებით, გამარჯვებით დაიწყო ფინალი, თუმც მეორე და მესამე წააგო. ტიტულის გადასარჩენად რუსს აუცილებლად მოგება სჭირდებოდა, თანაც შავი ფიგურებით. კოსტენიუკმა პარტიაში დანიური დაცვა არჩია, ხელმწიფის ფლანგის გაძლიერებას შეუდგა და იერიშს დაელოდა. ჩენი მე-11 სვლაზე მარჯვნიდან კუს დახმარებით დაეტაკა მეტოქეს, რომელსაც დასახმარებლად მარცხნიდან მხედარი მოჰყვა, შემდეგ კი პაიკები. კოსტენიუკმა 28-ე სვლაზე ლაზიერით დაარტყა ჩინელს, წყობა მოუშალა და C ხაზზე ეტლების წყვილი დაუმიზნა. ჩენმაც იმავე ხაზზე ეტლები დაახვედრა მოიერიშეს, ლაზიერი მომართა და 41-ე სვლაზე დიდი ბრძოლაც გაჩაღდა. ამ შეტაკებებისას კოსტენიუკი ორი ხარისხით დარჩა მოგებაში, დაფაზე ერთადერთი გადარჩენილი ეტლით თეთრ ხელმწიფეს დაარტყა და პაიკები შეუსია. ჩენი მიხვდა რომ ამ პარტიის გადამრჩენი არ იყო და 57-ე სვლაზე ალამი დაუშვა. დამატებითში პირველი სწრაფი შავებით წააგო ალეკსანდრამ, თუმც თეთრებით იმარჯვა და ბლიცში გადაიყვანა ბრძოლა. ბლიცებში კი უფრო უკეთესი ჩინელი გამოდგა, ორივე მოუგო 17 წლის მეტოქეს და ვიცე-ჩემპიონობას დააყაბულა.
2004
ამ წელს ჩემპიონატს ელისტამ უმასპინძლა და კოსტენიუკი მე-11 ნომრად იყო წარდგენილი. პირველ წრეშ ყაზახეთის სახელით მოასპარეზე მარია სერგეიევა გამოადგო 2:0, თუმც მეორეში ლიტველ ვიკტორია ჩმილიტესთან დამარცხდა 0,5:1,5
2006
კვლავ ჩმილიტემ შეაჩერა 2006-ში ეკატერინბურგში. ალეკსანდრა მეოთხე ნომრად იყო განთესილი და პირველი ტურიდან კანადის სახელით მოასპარეზე ნატალია ხოუდგარიანი გამოთიშა 2:0, მეორეში სომეხ ელინა დანიელიანსაც იგივე ანგარიშით სძლია, თუმც მესამეში ჩმილიტესთან 0,5:1,5 გამოვარდა.
2008
სანუკვარ ჯილდოს კი 2008 წელს ნალჩიკში შესწვდა, რომელიც 28 აგვისტოს დაიწყო და 18 სექტემბრამდე გასტანა. რუსი 64 მონაწილეს შორის რეიტინგით მე-9 იყო. თამაშის დაწყებამდე 8 აგვისტოს რუსეთის მხრიდან საქართველოს წინააღმდეგ განხორციელდა სამხედრო აგრესია, რის გამოც ქართველმა მოჭადრაკეებმა უარი განაცხადეს რუსეთში ჩასვლაზე და უსაფრთხოების მიზნით ჩემპიონატის სხვაგან გამართვა მოითხოვეს. ფიდეს უარი უთხრა შეთავაზებაზე და პრეზიდენტი მათ უსაფრთხოებას დაჰპირდა. ქართველებმა ბოიკოტი გამოუცხადეს ჩემპიონატს. ქართველ მოჭადრაკეებს მხარი ამერიკელმა ირინა კრაშმა, პოლონელებმა ივეტა რაიკიხმა, ანა გასიკმა, მონიკა სოჩკომ, არგენტინელმა კლაუდიო ამურმა, გერმანელებმა პენცმა, ქეთინო გერშინკა-კახიანმა და ჰოლანდიის სახელით მოასპარეზე თეა ლანჩავამ დაუჭირეს, რის გამოც ტურნირმა 11 ძლიერი მოჭადრაკე დაკარგა. აი ისინიც: ქართველები ნინო ხურციძე, მაია ჩიბურდანიძე, ლელა ჯავახიშვილი, მაია ლომინეიშვილი, სოფიკო ხუხაშვილი და სოფიო გვეტაძე. ასევე არ წავიდნენ სათამაშოდ ფრანგი მარი სებაქი, კრაში, ლანჩავა, პერუელი კარენ ზაპატა და რუსი ეკატერინა კორბუტი. კოსტენუკმა ირანელი ათუშა პოურკაშიანის ძლევით გახსნა ტურნირი 2:0, მეორეში კორბუტ-გვეტაძეს შორის გამარჯვებულს უნდა შეხვედროდა, თუმც რადგანაც ორივემ უარი თქვეს გამოსვლაზე გამარჯვება ალეკსანდრას ჩაეთვალა და უბრძოლველად გადავიდა მესამე ტურში, საიდანაც თანამემამულე ტატიანა კოსინცევა დაიფრინა 1,5:0,5. იგივე ანგარიშებით ჯერ მეოთხედფინალში უკრაინელი ანა უშენინა დაამარცხა, ხოლო შემდეგ მსოფლიოში ერთ-ერთი უძლიერესი ქალი დიდოსტატი შვედი პია კრამლინგი. ფინალში ჩინელი ვუნდერკინდი 14 წლის ქსოუ იფანი ეგრო. რუსმა პირველი პარტია შავებით მოიგო. მეტოქეებმა ესპანური პარტია გაითამაშეს, ალეკსანდრამ თავიდანვე მეფე საიმედოდ გადამალა, ლაზიერის მხრიდან პაიკები დარაზმა და მე-9 სვლაზე კუთი თეთრი ხელმწიფისკენ გაიწია. პატარა ჩინელმა წყნარად განაგრძო დამცავი კედლის მშენებლობა, ნელ-ნელა რუსის მოიერიშეები უკან გაყარა და მე-14-ზე პაიკით ცენტრიდან შეუტია. იერიშს იერიშითვე უპასუხა კოსტენიუკმა, ბრძოლამ ხელმწიფის ფლანგისკენ გადმოინაცვლა, მეტოქეებმა გაცვლებს მიმართეს, ამ ორთაბრძოლაში კი რუსმა D ხაზზე პაიკი გააძვრინა, 38-ე სვლაზე ლაზიერად აქცია და ხარისხიც მოიგო. ალეკსანდრამ თეთრ მეფეზე დაწოლა გააძლიერა, ჩინელმა მამაცურად დაიცვა ბელადი, თუმც გამოცდილ მეტოქეს ვერ გაუმკლავდა და 48-ე სვლაზე გამარჯვება დაუთმო. დარჩენილი სამი პარტიაც დაძაბული გამოდგა, თუმც რუსმა შეძლო სასურველი ყაიმების მიღწევა და სადედოფლო გვირგვინიც დაიდგა. ,
2010
სუსტად გამოვიდა 2010-შიც ანთაქიაში, მოქმედმა ჩემპიონმა აქაც მხოლოდ ორი ეტაპი გაიარა და მესამეში მომავალ ფინალისტ ჩინელ რუან ლუფეისთან 0,5:1,5 დამარცხდა.
2012
ღირსეული თამაში ვერც 2012-ში ხანტი-მანსიისკში აჩვენა და მეორე ეტაპიდან თანამემამულე ნატალია პოგონინასგან მარცხი იწვნია 0,5:1,5. ფიდეს გრან-პრის 2011-2012 გათამაშებაშიც სცადა ბედი, რომლის გამარჯვებულიც მსოფლიოს ჩემპიონს ტიტულისთვის დაუპირირსპირდებოდა. იგი ოთხ ტურნიზე გამოვიდა და 22 მონაწილეს შორის საბოლოო ჩათვლაში მე-17-ზე გავიდა. იმავე წელს ყოჩაღად გამოვიდა მსოფლიოს სწრაფი ჭადრაკის ჩემპიონატზე და ვერცხლს დაეუფლა. ტაი-ბრეიკებში კატერნა ლაჰნოსთან დასთმო ოქრო. კოსტენიუკი ფიდეს გრან-პრის 2015-2016 გათამაშებაშიც გამოვიდა. მან ოთხ ტურნიზე იასპარეზა და საბოლოო 20 ქალში 12-ე იყო.
2015
2015-ის სოჭში მსოფლიოზეც ადრე დაასრულა გამოსვლა. ექს-ჩემპიონმა ორი წრე გაიარა და მესამეში ინდუს ჰარიკა დრონავალთან 0,5:1,5 დამარცხდა. ფიდეს გრან-პრის 2015-2016 გათამაშებაშიც სცადა ბედი. იგი ოთხ ტურნიზე გამოვიდა და საბოლოო ჩათვლაში მეოთხეზე გავიდა.
2017
2017 წელს თეირანში რეიტინგით მესამე იყო. პირველ წრეში ალჟირელი საბრინა ლატრეში იოლად გამოთიშა ასპარეზბიდან 2:0, მეორე წრეში უკრაინელი ინა გაპონენკო დაამარცხა 2,5:1,5, მესამე ეტაპზე გამოცდილ შვედ პია კრამლინგთან მძიმე ბრძოლა განვლო 4:2 და მეოთხედფინალში ჩინელი ნი შიციუნი დაამარცხა 1,5:0,5. ნახევარფინალში უკრაინელ ანა მუზიჩუკთან ვერაფერი გააწყო 0:2 და ასპარეზობას გამოეთიშა.
2018
ნახევარფინალამდე მივიდა 2018 წელს ხანტი-მანსიისკში, სადაც მეხუთე ნომრად იყო განთესილი. პირველ წრეში პუერტო-რიკოელი დანიცა ვასკესი დაამარცხა 2:0, მეორეში ჩინელი ნი შიციუნი 3:1, მესამეში ინდოელი ჰარიკა დრონავალი, მეოთხეში წინა წლის დამარცხებისთვის რევანში აუღო ანა მუზიჩუკს 2,5:1,5, თუმც ნახევარფინალში მომავალ ჩემპიონ ჩინელ ჟუ ვენჟუნთან დამარცხდა 0,5:1,5. 2019 წელს ყაზანში ქალთა პრეტენდენტთა ტურნირზე მიიღო მონაწილეობა, რომლის გამარჯვებულიც მსოფლიოს ჩემპიონს ტიტულისთვის დაუპირირსპირდებოდა. თუმც 8 ქალში მეხუთეზე გავიდა და ტიტულის გარეშე დარჩა.
საჭადრაკო ოლიმპიადა
ნაკრების შემადგენლობაში ოლიმპიადებზე 2002-დან გამოდის. ბლედში დებიუტში მესამე დაფაზე იჯდა და გუნდურ ვერცხლს დაეუფლა. 2004-ში კალვიაში პირველ დაფაზე აღზევდა და ბრინჯაოს დაეუფლა. პირველ დაფაზე იყო 2006-ში ტურინში და მეორე გუნდური ვერცხლი მოიპოვა. 2008-ში დრეზდენშიც პირველ დაფაზე იჯდა, თუმც მისი ნაკრები უმედლოდ დარჩა და მეოთხე ადგილზე გავიდა. 2010-ში ხანტი-მანსიისკში, შინაურ კედლებში რუსეთის ნაკრებმა ოქრო მოიგო, კოსტენიუკი კი მესამე დაფაზე იჯდა. 2012-ში სტამბულში კვლავ გუნდური ოქრო მოიგო, თვითონ კი უკვე სათადარიგო იყო. 2014-ში ტრომსეში ზედიზედ მესამე გუნდური ოქრო აიღო და ამჯერად მესამე დაფაზე თამაშობდა. 2016-ში ბაქოში პირველ დაფაზე იჯდა, თუმც გუნდი უმედლოდ დარჩა და მეოთხე ადგილი დაიკავა. 2018-ში ბათუმში ბაქოს მსგავსად, პირველ დაფაზე იჯდა და ნაკრები მეოთხე ადგილზე გავიდა.
მსოფლიოს გუნდური ჩემპიონატი
მსოფლიოს ჩემპიონატზე ნაკრებთან ერთად პირველად 2011 წელს მადრიდში გამოვიდა. მესამე დაფაზე იჯდა და გუნდთან ერთად ვერცხლს მედალი მოიგო. 2013-ში ასტანაში მეორე დაფაზე იყო და ბრინჯაო მოიგეს. 2015-ში ჩენგუში მეორე დაფაზე იყო და ვერცხლი მოიგო. 2017-ში ხანტი-მანსიისკში პირველ დაფაზე გამოვიდა, გუნდთან ერთად და ოქროც აიღო. ჩემპიონატზე თავის დაფაზეც საუკეთესო იყო ალეკსანდრა 8-დან 6 ქულა მოიპოვა და ინდივიდუალური ოქროთიც დააჯილდოვეს. 2019-ში ასტანაში გუნდური ვერცხლი მოიპოვა, თვითონ კი მეორე დაფაზე თამაშობდა.
ევროპის გუნდური ჩემპიონატი
მსოფლიოს ჩემპიონატზე ნაკრებთან ერთად პირველად 2003 წელს პლოვდივში გამოვიდა. მესამე დაფაზე იჯდა და ბრინჯაოც მოიგო. 2005-ში გეტებორგში პირველ დაფაზე იჯდა და კვლავ გუნდური ბრინჯაო მოიგო. ოქრო მოიგო 2007 წელს კრეტაში, სადაც პირველ დაფაზე გამოვიდა. ისვე ოქრო და პირველი დაფა 2009-ში ნოვო-სადში. ზედიზედ მესამე გუნდური ოქრო მოიგო და სათადარიგო იყო 2011-ში პორტო კარასში. 2013-ში მეორე დაფაზე იჯდა დაგუნდური ვერცხლი მოიგო. საუკეთესო იყო ინდივიდუალური შედეგით როგორც მეორე დაფაზე, ასევე მანდილოსნებში. 2015-ში რეიკივიკში პირველ დაფაზე აღზევდა, გუნდთან ერთად ოქრო მოიგო და ინდივიდუალური საკუთარ დაფაზეც.
ჯილდოები
2014 წელს კარგი თამაშისთვის და სპორტის გავითარებაში დიდი წვრილის შეტანისთვის “სამშობლოს დამსახურებისთვის” ორდენით დაჯილდოვდა.
შემოქმედება
რაც შეეხება მის კარიერას, 2003 წელს მოსკოვის სახელმწიფო უნივერსიტეტში ფიზკულტურისა და სპორტის ფაკულტეტი დაამთავრა, 2011-ში მოსკოვის ფიზიკური კულტურის სახემწიფო აკადემიაში მაგისტრატურაზე ჩააბარა, "ინტელექტუალური თამაშების კონცეფცია და ტექნოლოგიის" პროგრამით. გარდა ამისა ასევე არის მოდელი, ჟურნალისტი, მწერალი. "როგორ გავხდეთ დიდოსტატი 14 წლის ასაკში" ასე ჰქვია მის ნაწამოებს რომელიც მამამისთან ერთად დაწერა და რუსულის გარდა კიდევ ორ ენაზე, ინგლისურ და ესპანურად არის გამოცემული. ასევე გამოცემული აქვს წიგნები: "ითამაშეთ ჭადრაკი ალეკსანდრა კოსტენიუკთან ერთად", "ჭადრაკის დედოფლის დღიური". ავტორია პოდსკასტის "Chess is Cool" რომლის მეშვებითაც გულშემატკივრებს საკუთარ და საჭადრაკო ამბებს აგებინებს. პოლიტიკაშიც მოსინჯა ძალები და 2009 წლიდან პარტია “ედინაია როსსიას” წევრია. მისი დევიზია "ჭადრაკი ეს ჯანმრთელობაა" და "სილამაზე და გონიერება განუყოფელია". ამ დევიზებით და საკუთარი სილამაზის წყალობით ცდილობს უფრო და უფრო პოპულარული გახადოს სპორტის ეს სახეობა, ამის გამო ჭადრაკის ელჩად არის აღიარებული. 2006 წელს მისი ფოტოები მამაკაცების ჟურნალ "პენტჰაუზში" გამოქვეყნდა, ხოლო სტანისლავ ფოვორუხინის ფილმში "დალოცე ქალი" ერთ-ერთი მთავარი როლი შეასრულა. ასევე დიდ დროს უთმობს აქტიურ სპორტსაც, მონაწილეობას იღებს მარათონებში და სიმაღლიდან ბოგირის მეშვეობით გადმოხტომაც უყვარს. 2007 წლიდან ყოველწლიურად ატარებს საბავშვო შეჯიბრს „ალეკსანდრა კოსტენიუკის თასი“ სადაც ასობით ბავშვი მონაწილეობს, რუსეთიდან და სხვადასხვა ქვეყნიდან. შეჯიბრი სამ ასაკობრივ კატეგორიაში ტარდება, 6-მდე, 8-მდე და 10-მდე
პირადი ცხოვრება
პირველი ქმარი კოლუმბიური წარმოშობის, თუმც შვეიცარიაში დაბადებული მეუღლე დიეგო გარსესი, რომელიც მისი მენეჯერი და 18 წლით უფროსი იყო. 2007 წლის 22 აპრილს მათ გოგონა შეეძინათ, რომელსაც მამის ბებიის საპატივცემულოდ ფრანჩესკა-მარია დაარქვეს. 2015 წელს ალეკსანდრა 12 წლით უფროს რუს დიდოსტატ პაველ ტრეგუბოვზე დაქორწინდა. უმაღლესი რეიტინგი 2014 წლის სექტემბერში 2543 პუნქტი ჰქონდა. ალეკსანდრა კოსტენიუკი წევრია კლუბისა ‘Champions for Peace’, სადაც 115 ცნობილი სპორსმენია გაერთიანებული. რომლებიც სპორტის საშუალებით ცდილობენ მშვიდობის დამყარებას მსოფლიოში. კლუბის მთავარი ოფისი მონაკოშია.
რესურსები ინტერნეტში
კატეგორია:ჭადრაკის დიდოსტატები კატეგორია:ჭადრაკის დიდოსტატები ქალთა შორის კატეგორია:რუსი მოჭადრაკეები კატეგორია:დაბადებული 23 აპრილი კატეგორია:დაბადებული 1984 კატეგორია:მსოფლიო ჩემპიონები ჭადრაკში ქალთა შორის
ნარიმანქენდი (გობუსტანი)
ნარიმანქენდი  (Nərimankənd) — სოფელი აზერბაიჯანში, გობუსტანის რაიონში. მოსახლეობის რაოდენობა — 3 358 კაცი.
რესურსები ინტერნეტში
კატეგორია:გობუსტანის რაიონის სოფლები
ელ-კოკუი
ელ-კოკუი (El Cocuy) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.784 მეტრზე. 2005 წლის მონაცემებით, მოსახლეობა 5 383 ადამიანს შეადგენდა, სიმჭიდროვე 21.28 ადამიანი კმ²-ზე. ფართობი 253 კმ²-ია.
რესურსები ინტერნეტში
კატეგორია:ბოიაკის დეპარტამენტის მუნიციპალიტეტები და ქალაქები
ბარდოს ეროვნული მუზეუმი
300px|მინიატიურა|მუზეუმის შენობა 300px|მინიატიურა|კართაგენის ხელოვნების დარბაზი ბარდოს ეროვნული მუზეუმი (Le musée national du Bardo, المتحف الوطني بباردو) — რომაული მოზაიკის და სხვა ანტიკური ხელოვნების ნიმუშების მუზეუმი ტუნისში. მდებარეობს ქალაქ ტუნისის გარეუბან ბარდოში.
მუზეუმი განთავსებულია XIII საუკუნეში ჰაფსიდების მიერ აგებულ ყოფილ სასახლეში. მუზეუმის დაარსების შესახებ გადაწყვეტილება მიიღეს 1885 წელს, მაყურებლებისათვის გაიხსნა 1888 წელს. 2009 წელს დაიწყო მუზეუმის გაფართოების სამუშაოები, რომელიც 2012 წელს დასრულდა.
ბარდოს ეროვნული მუზეუმი სიდიდით მეორეა აფრიკაში ეგვიპტის მუზეუმის შემდეგ, რომელიც კაიროში მდებარეობს.
მუზეუმში ექვსი განყოფილებაა: ისტორიამდელი, პუნიკური, ნუმიდიური, მაჰდის წყალქვეშა განძის, გვიანი ანტიკური და ისლამური.
რომაული პერიოდის ნიმუშები მოიცავს ცნობილი რომაული მოზაიკის კოლექციას, ქანდაკებებსა და სარკოფაგებს.
2015 წლის 18 მარტს მუზეუმი გახდა ტერორისტების სამიზნე. დაიღუპა 22 ადამიანი.
სქოლიო
კატეგორია:ტუნისის მუზეუმები
ისეტ ტა-ჰემჯერტი
ისეტ ტა-ჰემჯერტი (ასევე ისის ტა-ჰემჯერტი ან ისისი) — ძველი ეგვიპტის დედოფალი მეოცე დინასტიიდან, ძველი ეგვიპტის ახალი სამეფოს პერიოდის დროს. ისეტ ტა-ჰემჯერტი ეგვიპტის ფარაონის რამსეს III-ის მეუღლე და რამსეს VI-ის დედა იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეოცე დინასტიის დედოფლები
პერვომაისკაია (მოსკოვის მეტრო)
პერვომაისკაია (Первомайская) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1961 წელს.
რესურსები ინტერნეტში
კატეგორია:მოსკოვის მეტროსადგურები
ბეით-იაშუტიის ნაჰია
ბეით-იაშუტი (ناحية بيت ياشوط‎‎) — სირიის ლათაკიის მუჰაფაზის (რეგიონის), ჯაბლეის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით ბეით-იაშუტის პროვინციაში დაახლოებით 10 086 ადამიანი ცხოვრობს. პროვინციის ფართობია 63,21 კმ².
სქოლიო
კატეგორია:სირიის ნაჰიები
მეჩნიკოვო (ბაშკირეთი)
მეჩნიკოვო (Мечниково; Мечниково) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 24 კილომეტრით. უხლოესი რკინიგზის სადგურია შაფრანოვო, რომელიც ასევე დაშორებულია 17 კმ-ით.
რესურსები ინტერნეტში
კატეგორია:ალშეევის რაიონის სოფლები
გურჯაანის პაპა და შვილიშვილის ძეგლი
ბრინჯაოს ქანდაკების სიმაღლეა 2,3 მ. დგას ბაზალტის ფილებით მოპირკეთებულ ოთხწახნაგა კვარცხლბეკზე (3,9 მ X 1,9 მ, სიმაღლე — 1,1 მ). პაპა ვაჟკაცური გამომეტყველების მქონე კახელი გლეხია, ახურავს კახური ქუდი, აცვია ქალამნები, წამოწოლილია და მიყრდნობილია უნაგირზე, რომლის ქვეშ ქარქაშში ჩაგებული მახვილი დევს. პაპა მის მუხლზე ჩამომჯდარ შვილიშვილს მისკენ გამოწვდილ მარჯვენა ხელის კუნთს უსინჯავს. ბიჭუნასაც კახური ქუდი ახურავს და ყურებზე ყურძნის თითო მტევანი აქვს ჩამოკიდებული.
ქანდაკების მიმდებარე ტერიტორია მოპირკეთბულია რიყის ქვით.
ლიტერატურა
კატეგორია:გურჯაანის მუნიციპალიტეტის ძეგლები
ყარაბულაყი (გობუსტანის რაიონი)
რესურსები ინტერნეტში
კატეგორია:გობუსტანის რაიონის სოფლები
სატიაჰი
სატიაჰი — ძველი ეგვიპტის დედოფალი მეთვრამეტე დინასტიიდან, ძველი ეგვიპტის ახალი სამეფოს პერიოდის დროს. სატიაჰი ეგვიპტის ფარაონის თუტმოს III-ის მეუღლე იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეთვრამეტე დინასტიის დედოფლები
შავი სარკე (ეპიზოდების სია)
„შავი სარკე“ — ბრიტანული ტელესერიალი, რომლის ავტორია ჩარლი ბრუკერი. მას აწარმოებს Zeppotron, Endemol-ისთვის. სერიალის შინაარსის და სტრუქტურის აღწერისას ბრუკერმა აღნიშნა: „ყოველ ეპიზოდში განსხვავებული მსახიობები, განსხვავებული ადგილი და განსხვავებული რეალობაც კი არის. მაგრამ ყოველი მათგანი აღწერს, თუ როგორ ვცხოვრობთ ამჟამად და როგორ ვიცხოვრებდით ათი წუთის შემდეგ, თუკი ინერტულები ვიქნებოდით.“
2015 წლის სექტემბერში Netflix-მა მწარმოებლებს შეუკვეთა სერიალის მესამე სეზონი, შემდგარი 12 ეპიზოდისგან, რომელიც მოგვიანებით დაიწყო ორ ცალკე სეზონად, ყოველ მათგანში ექვსი ეპიზოდით. მესამე სეზონი გამოვიდა 2016 წლის 21 ოქტომბერს. დღეისთვის სულ გამოსულია სერიალის 13 ეპიზოდი.
შჩიოლკოვსკაია (მოსკოვის მეტრო)
შჩიოლკოვსკაია (Щёлковская) — მოსკოვის მეტროპოლიტენის სადგური. მდებარეობს არბატსკო-პოკროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1963 წელს.
რესურსები ინტერნეტში
კატეგორია:მოსკოვის მეტროსადგურები
ალ-ბაჰლულიის ნაჰია
ალ-ბაჰლულია (ناحية البهلولية‎‎) — სირიის ლათაკიის მუჰაფაზის (რეგიონის), ლათაკიის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით ალ-ბაჰლულიის პროვინციაში დაახლოებით 17 532 ადამიანი ცხოვრობს. პროვინციის ფართობია 99,38 კმ².
მაია ოკუჯავა
მაია ოკუჯავა (დ. 15 სექტემბერი, 1966, ბათუმი) — ქართველი ექიმი, მეცნიერი კარდიოლოგი, მედიცინის მეცნიერებათა კანდიდატი.
ბიოგრაფია
1989 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი.
1992–1994 წლებში იყო ექსპერიმენტული და კლინიკური თერაპიის სამეცნიერო კვლევითი უნივერსიტეტის უმცროსი მეცნიერ-თანამშრომელი; 1994 წლიდან ამავე უნივერსიტეტის უფროსი მეცნიერ-თანამშრომელი; 1994–1995 წლებში თერაპიის სამეცნიერო კვლევით უნივერსიტეტტთან არსებული სამეცნიერო სადისერტაციო საბჭოს მდივანი; 1998 წლიდან არის „ტასისის“ სამეცნიერო კვლევისა და დამუშავების მენეჯმენტის პროგრამის ექსპერტ-კონსულტანტი. ავტორია 12 სამეცნიერო ნაშრომის. „იაპონიის საერთაშორისო თანამშრომლობის სააგენტოს“ ეგიდით გაიარა საავადმყოფოთა ადმინისტრაციების კურსები იაპონიის „ჯანდაცვის ორგანიზაციის ეროვნულ უნივერსიტეტში“.
საკანდიდატო დისერტაციის თემა — დაიცვა 1993 წელს „დილზემის მოქმედების მექანიზმები, ექსპერიმენტული შესწავლა და ამ პრეპარატით მკურნალობის ოპტიმიზაციის ზოგიერთი კლინიკურ ფარმაკოლოგიური ასპექტი“.
რესურსები ინტერნეტში
კატეგორია:დაბადებული 15 სექტემბერი კატეგორია:დაბადებული 1966 კატეგორია:თბილისში დაბადებულები კატეგორია:თბილისის სახელმწიფო სამედიცინო უნივერსიტეტის კურსდამთავრებულები კატეგორია:ქართველი კარდიოლოგები
სოფია ვერგარა
სოფია ვერგარა (Sofía Vergara; დ. 10 ივლისი, 1972, ბარანკილია) — კოლუმბიელი მსახიობი, კომიკოსი, მოდელი, პროდიუსერი და ტელეწამყვანი. კოლუმბიაში. ცნობილი გახდა 1990-იანი წლების ბოლოს ორი ესპანურენოვანი სატელევიზიო შოუს წამყვანობით. 2000-იანი წლებიდან აქტიურად მოღვაწეობს ჰოლივუდში.
სქოლიო
კატეგორია:კოლუმბიელი მსახიობები კატეგორია:დაბადებული 1972 კატეგორია:დაბადებული 10 ივლისი კატეგორია:XX საუკუნის ამერიკელი ქალი მსახიობები
სიტჯეჰუტი
სიტჯეჰუტი — ძველი ეგვიპტის დედოფალი მეჩვიდმეტე დინასტიიდან, ძველი ეგვიპტის მეორე გარდამავალი პერიოდის დროს. სიტჯეჰუტი ეგვიპტის ფარაონის სეკენენრა ტაას მეუღლე და იაჰმესის დედა იყო.
რესურსები ინტერნეტში
კატეგორია:ძველი ეგვიპტის დედოფლები კატეგორია:ეგვიპტის მეჩვიდმეტე დინასტიის დედოფლები
მიხაილოვკა (აბდრაშიტოვის სოფსაბჭო)
მიხაილოვკა  (Михайловка; Михайловка) — სოფელი რუსეთის ფედერაციაში, ბაშკირეთის რესპუბლიკის ალშეევის რაიონში.
რაიონულ ცენტრ რაევსკიდან დაშორებულია 32 კილომეტრით. უხლოესი რკინიგზის სადგურია რაევკა, რომელიც ასევე დაშორებულია 32 კმ-ით.
რესურსები ინტერნეტში
კატეგორია:ალშეევის რაიონის სოფლები
ყარაჯიუზლიუ
ყარაჯიუზლიუ (Qaracüzlü) — სოფელი აზერბაიჯანში, გობუსტანის რაიონში. მოსახლეობის რაოდენობა — 215 კაცი.
რესურსები ინტერნეტში
კატეგორია:გობუსტანის რაიონის სოფლები
ელ-ესპინო (ბოიაკა)
ელ-ესპინო (El Espino) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 3.105 მეტრზე. 2005 წლის მონაცემებით, მოსახლეობა 3 914 ადამიანს შეადგენდა, სიმჭიდროვე 55.91 ადამიანი კმ²-ზე. ფართობი 70 კმ²-ია.
რესურსები ინტერნეტში
კატეგორია:ბოიაკის დეპარტამენტის მუნიციპალიტეტები და ქალაქები
ისააკ თუმანიშვილი
ისააკ თუმანიშვილი (დ. 1803, თბილისი — გ. 23 აპრილი, 1880) — ქართველი სამხედრო პირი.
ბიოგრაფია
რუსეთის იმპერიის არმიის ოფიცერი და საზოგადო მოღვაწე, „კოლეჟსკი ასესორის“ (კოლეჯის შემფასებელი, მე-8 კლასის სამოქალაქო წოდება რუსეთის იმპერიაში) შიოშბეკ სულხანის ძე თუმანოვის ოჯახში. მისი ძმა, ნიკოლოზ შიოშის ძე თუმანიშვილი, ასევე საჯარო პირი იყო, სტატსკი სოვეტნიკი და ამიერკავკასიის სახაზინო პალატის თავმჯდომარე.
ისააკ შიოს ძემ სამხედრო სამსახური დაიწყო 1826 წლის 27 ივლისს პრაპორშჩიკის წოდებით.
იგი მონაწილეობდა რუსეთ-ირანის (1826-1828), რუსეთ-ოსმალეთისა (1828-1929) და ყირიმის (1853-1856) ომებში.
1851 წელს, პოდპოლკოვნიკის ჩინით, იყო კავკასიის არმიის მთავარი შტაბის საველე აუდიტორიატის (სამხედრო სასამართლო) წევრი. 1852-1854 წლებში უკვე პოლკოვნოკის ჩინით იყო კავკასიის არმიის კორპუსის მთავარი შტაბის საველე აუდიტორიატის ქვეითი ჯარის ოფიცერი.
1860 წელს მიენიჭა გენერალ-მაიორის წოდება. 1863 წლიდან მეთაურობდა ნავაგინის 78-ე ქვეით პოლკს, ირიცხებოდა კავკასიის არმიაში. 1868-1869 წლებში თავმჯდომარეობდა კავკასიის სამხედრო ოლქის ჯარების მთავარი შტაბის საველე აუდიტორიატს. ამავე დროს იყო ტფილისის გუბერნიის ციხეების სამეურვეო კომიტეტის დირექტორი, ხოლო, 1871-1879 წლებში — კავკასიის არმიის გენერალურ შტაბთან არსებული დამხმარე კომიტეტის წევრი. 1869 წლიდან რუსეთის იმპერიის არმიის გენერალ-ლეიტენანტია. ისააკ თუმანიშვილი აქტიურად იყო ჩაბმული საზოგადოებრივ საქმიანობაშიც: იგი მონაწილეობდა თბილისის სათავადაზნაურო-საადგილმამულო ბანკის დაარსებაში. 1871-1879 წლებში იყო ტფილისის ამიერკავკასიის საიმპერატორო ქალთა ინსტიტუტის სამეურვეო საბჭოსა და რუსეთის საიმპერატორო გეოგრაფიული საზოგადოების კავკასიის განყოფილების წევრი.
სამხედრო კარიერის მანძილზე ისააკ შიოს ძე დაჯილდოებული იყო თეთრი არწივის, წმ. ანას, წმ. გიორგის, წმ. სტანისლავისა და წმ. ვლადიმირის სხვადასხვა ხარისხის ორდენებით.
ორჯერ აქვს მიღებული ოქროს იარაღი 25 და 30-წლიანი სამსახურისთვის (1853, 1856). 1850 წელს წმ. ანას მე-2 ხარისხის ორდენზე დაუმატეს საიმპერატორო გვირგვინი. 1859 წელს კი ჯილდოდ მიიღო ბეჭედი მისი უდიდებულესობის გამოსახულებით.
მეგობრობდა გრიგოლ ორბელიანთან და ნიკოლოზ ბარათაშვილთან.
მისი მეუღლე იყო ნატალია დავითის ასული თამამშევი. მათ სამი ქალიშვილი ჰყავდათ — მარია, ნადეჟდა და მართა.
დაკრძალულია თბილისში, ვერის სასაფლაოზე.
რესურსები ინტერნეტში
კატეგორია:ქართველი სამხედრო მოღვაწეები კატეგორია:თბილისში დაბადებულები კატეგორია:დაბადებული 1803 კატეგორია:გარდაცვლილი 23 აპრილი კატეგორია:გარდაცვლილი 1880 კატეგორია:ვერის სასაფლაოზე დაკრძალულები
ჰამლეტი (1948 წლის ფილმი)
ჰამლეტი (Hamlet) — ლორენს ოლივიეს 1948 წლის ფილმი.
სიუჟეტი
მოქმედება შუასაუკუნეების დანიის სამეფო ოჯახში ვითარდება. კლავდიუსი, მეფის ძმა, დედოფალთან თანამზრახველობით კლავს მეფეს და მიისაკუთრებს ტახტს და ცოლად შეირთავს დაქვრივებულ გერტრუდას. მამის სიკვდილი და დედის საქციელი აწუხებს პრინც ჰამლეტს. მას წარმოუდგება მამის აჩრდილი, რომელიც მკვლელობის შესახებ მოუყვება. ჰამლეტს შურისძიება სურს. ის მოხეტიალე მსახიობებს სასახლის კარზე ათამაშებს პიესას, სადაც მამის მკვლელობის სცენას დადგამს. სპექტაკლის შემდეგ ჰამლეტი დედას საკუთარ ბრაზსა და უკმაყოფილებას გააცნობს. დედოფალთან საუბრის დროს ჰამლეტი კლავს ფარდის უკან დამალულ ადამიანს, რომელიც მას კლავდიუსი ჰგონია, სინამდვილეში კი პოლონიუსია, ლაერტისა და ოფელიას მამა. კლავდიუსი ჰამლეტს ინგლისში გაუშვებს.
რესურსები ინტერნეტში
კატეგორია:1948 წლის ფილმები კატეგორია:შავ-თეთრი ფილმები კატეგორია:ინგლისურენოვანი ფილმები კატეგორია:ბრიტანული ფილმები კატეგორია:United Artists-ის ფილმები კატეგორია:უილიამ შექსპირის პიესებზე დაფუძნებული ფილმები
ურცალანჯი
რესურსები ინტერნეტში
კატეგორია:არარატის პროვინციის სოფლები
ალ-დალიის ნაჰია
ალ-დალია (ناحية الدالية) — სირიის ლათაკიის მუჰაფაზის (რეგიონის), ჯაბლეის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით ალ-დალიის პროვინციაში დაახლოებით 13 608 ადამიანი ცხოვრობს. პროვინციის ფართობია 93,4 კმ².
სქოლიო
კატეგორია:სირიის ნაჰიები
გურჯაანის სამაროვანი
გურჯაანის სამაროვანი — არქეოლოგიური ძეგლი, რომელიც მდებარეობს ქალაქ გურჯაანის აღმოსავლეთით, დაახლოებით 1 კილომეტრზე, გოძიანთეულად წოდებულ ადგილზე. განეკუთვნება VII-VIII საუკუნეებს.
ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
მუზეირის ნაჰია
მუზეირა (ناحية مزيرعة) — სირიის ლათაკიის მუჰაფაზის (რეგიონის), ალ-ჰაფის მინტაკის (პროვინციის) ერთ-ერთი ნაჰია (რაიონი). 2004 წლის მოსახლეობის საყოველთაო აღწერის მიხედვით მუზეირის პროვინციაში დაახლოებით 23 347 ადამიანი ცხოვრობს. პროვინციის ფართობია 91,03 კმ².
ელიზაბეტ გილბერტი
ელიზაბეტ გილბერტი (დ. 18 ივლისი, 1969) — ამერიკელი ჟურნალისტი და ავტორი. მისი ყველაზე გახმაურებული ნაშრომია 2006 წლის მემუარული რომანი „ჭამე, ილოცე, შეიყვარე“. წიგნი 30-ზე მეტ ენაზე ითარგმნა და მსოფლიოს მასშტაბით მისი 12 მილიონზე მეტი ეგზემპლარი გაიყიდა. 2010 წელს რომანის კინოადაპტაცია გამოვიდა, რომელშიც მთავარ როლს ჯულია რობერტსი ასრულებს.
მუზეირის ნაჰია
სქოლიო
კატეგორია:სირიის ნაჰიები
ელიზაბეტ გილბერტი
2008 წელს გილბერტი ჟურნალ ტაიმის 100 ყველაზე გავლენიან ადამიანს შორის დასახელდა.
ადრეული ცხოვრება
გილბერტი 1969 წელს კონექტიკუტის შტატის ქალაქ უოთერბერიში დაიბადა. მისი მამა, ჯონ გილბერტი, ქიმიური ინჟინერი, ხოლო დედა, კეროლი, ექთანი იყო.
როცა გილბერტი ოთხი წლის იყო, მისმა მშობლებმა ქალაქ ლიჩფილდში ნაძვის ხეების ფერმა შეიძინეს. ოჯახი სოფელში გარესამყაროსაგან მოწყვეტილი ცხოვრობდა. მათ არ ჰყავდათ მეზობლები, სახლში კი ტელევიზორი და ფირსაკრავიც კი არ ჰქონდათ. ელიზაბეტი და მისი უფროსი და, ქეთრინი, თავს წიგნებისა და პიესების წერით იქცევდნენ. მოგვიანებით გილბერტმა აღნიშნა, რომ მისი მშობლები არა ჰიპები, არამედ თანამედროვე პიონერები იყვნენ.
გილბერტი ნიუ-იორკის უნივერსიტეტში ჩაირიცხა, სადაც საერთაშორისო ურთიერთობებს სწავლობდა. იგი დარწმუნებული იყო, რომ მწერლობა სურდა, თუმცა უარს ამბობდა ლიტერატურისა და შემოქმედებითი წერის გაკვეთილებზე დასწრებაზე, რის შესახებაც ერთ-ერთ ინტერვიუში ისაუბრა:„ვთვლიდი, რომ თუ წერა შემეძლო, გაკვეთილები არ მჭირდებოდა, ხოლო თუ ვერ ვწერდი, გაკვეთილებს არ ვიმსახურებდი.“ მაგისტრატურაზე სწავლის გაგრძელების ნაცვლად, გილბერტმა გადაწყვიტა განათლება ცხოვრებისეული გამოცდილების, მუშაობისა და მოგზაურობის საშუალებით მიეღო.
ადრეული კარიერა
კოლეჯის შემდეგ გილბერტი ფილადელფიაში გადავიდა, სადაც მოგზაურობისთვის ფულის შესაგროვებლად მზარეულად, მიმტანად და ბარმენად მუშაობდა. ნიუ-იორკ ტაი,ზთან ინტერვიუში მწერალმა აღნიშნა, რომ მასზე გავლენა მოახდინა ერნესტ ჰემინგუეის ადრეულმა კარიერამ და მისმა მოთხრობათა კრებულმა „ჩვენს დროში“. გილბერტს სჯეროდა, რომ მწერლობისათვის აუცილებელი გამოცდილების მიღებას არა სემინარის ოთახში, არამედ სამყაროს შესწავლის პროცესში შეძლებდა.
ჟურნალისტიკა
1993 წელს ჟურნალში Esquire გილბერტის მოთხრობა „პილიგრიმები“ გამოქვეყნდა. სამწერლობო დებიუტის შემდეგ გილბერტმა დაიწყო მუშაობა სხვადასხვა ჟურნალებში, რომელთა შორის იყო SPIN, GQ და The New York Times Magazine.